Red CanzianRed Canzian, , el ze un cantante, basista, ghitarista, połistrumentista e produtor discogràfego itałian. El nase el 30 de novenbre 1951 a Cuinto de Trevizo in una viła nobiłiar in cui ła só fameja, economègamente non aziada, ła vivea in conpanjia de altre. El pasa ła só infansia a Cuinto e l'adołesensa a Trevizo. El taca sonar ła ghitara in piena epoca beat e inte ła segonda metà dei ani sesanta el partesipa ad alcuni concorsi in Veneto, co'l riva inte'l grupo muzegałe dei Prototipi, formà da alcuni amighi de infansia che i ło convinse a entrar inte'l grupo dopo averlo sentìo cantar. El grupo el se vadanja da viver, par na stajon estiva, inte i łocałi de ła Riviera; a'l ritorno a Trevizo el produtor Pino Massara el deside de canbiar el nome de'l grupo muzegałe in Capsicum Red. Co'l grupo trevizan Red el pùblega un LP progressive intitołà , venjùo froa inte'l 1972 par l'eticheta Bla Bla . L'ano presedente i Capsicum Red i gaveva publegà do 45 giri e partesipà a'l Festivalbar 1971; una de łe só canson ła zera stà sernìa cofà sigla de'l programa tełevizivo de ła Rai , conduzesto da Enza Sampò. A ze pròpio durante el Festivalbar che avien el primo incontro intrà i Pooh e Red, che i sta ore a parlar de mùzega. Drìoman, a cauza de'l servisio de łeva, alcuni conponenti de'l grupo i ze costreti a łasar el grupo dei Capsicum Red se desfa. Red miłita par un curto parìodo inte i Osage Tribe, può el partesipa a'l provin par entrar a far parte dei Pooh. El 15 de febraro 1973 el vien convocà dai Pooh, che xe drìo sercàr un basista par sostituir Riccardo Fogli e i ga za vizionà pì de trezento muzicisti. El provin el avien inte ła łisièra de un albergo de Roncobilaccio in cui ghe jera na parte co tantisimi ròdołi de carta izènega e pròpio par cuesto de bona acùstega. Red el se prezenta sensa baso, tutavia ghe xe un un Fender bianco łasà da Fogli: pur non avendo mai sonà el baso, Red mostra de aver sata, e da cuel dì el entra far parte dei Pooh. Tre setemane pì tardi avien el canbio con Riccardo e, daspò un poche de prove a Roncobilaccio e un paro de concerti al Sud, el debuta co na tournée inte i Stati Unii, co brani in scałeta inpararài dopo aver sentìo anca masa volte łe casete de'l grupo. Tornando dai USA, el vien ofisialmente ametesto inte'l grupo. El ritorno in Itałia porta i Pooh da novo in sała de insizion par . Al zòvane debutante Red vien afidàe łe parte vocałe de , , ła prima e l'ùltema strofa de . Drìoman el interpreta e dal disco , mentre a cauza dei ràdeghi co Giancarlo Lucariello el se ritrova a no cantar njanca un brano de . Inte'l 1977 el produze, el sona el baso e scrive alcune canson par el doto Genova & Steffan, el grupo inte'l cuało miłita un só ex conpanjo dei Capsicum Red. Red no'l partesipa a ła łaorasion dei do sìngołi dei Mediterraneo System de Valerio Negrini. El só ròło de autor de łe mùzeghe el scominsia co del 1977, drìoman el porta a Facchinetti el zbòso so cui łaorar de , na suite rock-progressive che parla de'l primo zvòło trans-oseànego de Lindbergh, includesta inte'l disco del 1978. Ghe va drìo un fiłon che porta a scrivar almanco un brano par album e nase cusì , cantada parò da Dodi e Roby, , , , , , . Inte el 1986 el inside el so primo LP da sołista, intitołà e indove partesipa come autori grandi artisti cofà Paolo Conte, Enrico Ruggeri e Roberto Vecchioni.